છેલ્લા એક માસથી ભારત અને ચીન વચ્ચે ડોકલામ સરહદ મુદ્દે વિવાદ ચાલી રહ્યો છે ત્યારે એનએસએ અજિત ડોભાલ ગઈ કાલથી બે દિવસના ચીનના પ્રવાસે ગયા છે અને આજે તેઓ ચીનના રાષ્ટ્રપતિ શી જિન‌િપંગ સાથે મુલાકાત લેવાના છે ત્યારે બીજી તરફ ચીને ભારતને આવી ધમકી આપી છે. તેથી આ મુલાકાતમાં આ મામલે ચર્ચા થાય તેવી સંભાવના છે, જોકે આ અગાઉ પણ ચીન ભારતને કાશ્મીર મુદ્દે દખલગીરી કરવાની ધમકી આપી ચૂક્યું છે. તેમ છતાં ચીન એવો દાવો કરી રહ્યું છે કે ભારત ચીન અને ભુતાન વચ્ચેના મામલે ત્રીજા પક્ષ તરીકે દખલગીરી કરી રહ્યું છે અને જો ભારત આવી હરકત બંધ નહિ કરે તો પાકિસ્તાનની અપીલથી ચીન પણ કાશ્મીર મામલે દખલગીરી કરવાનું ચાલુ કરશે. આ ઉપરાંત ચીને એવી પણ દલીલ કરી છે કે ભુતાન તરફથી ભારતનો સહકાર નહિ માગવા છતાં ભારત આ મામલે કૂદી પડ્યું છે. તેથી હવે ચીન પણ શાંત બેસી નહિ રહે. જો ભારત શાનમાં નહિ સમજે તો ચીન કાશ્મીરના મામલે પાકિસ્તાનને સાથ આપતાં નહિ અચકાય તેવી ગર્ભિત ધમકી આપી છે. તેથી આ મુદ્દે વિવાદ વધુ વકરે તેવી સંભાવના જણાઈ રહી છે.